**ธรรมจารึกเกี่ยวกับวันแห่งการ****สละชีวิตของพระบ๊อบ**

**โดย**

**พระอับดุลบาฮา**

พระองค์คือพระผู้ทรงความรุ่งโรจน์!

ดูกร อาลี อัคบาร์ผู้มีเกียรติ!

วันนี้คือวันแห่งการสละชีวิตของพระผู้ทรงความวิสุทธิ์ พระผู้ทรงความประเสริฐ ขอให้หัวใจของเราเป็นพลีเพื่อเลือดที่วิสุทธิ์ของพระองค์

วันนี้คือวันที่ “ดวงอาทิตย์แห่งสัจธรรม” นี้ปกปิดตนเองอยู่หลังก้อนเมฆแห่งการบริบาล

วันนี้คือวันที่ดาวที่เรืองรองตก!

วันนี้คือวันที่ร่างที่บริสุทธิ์และไร้รอยหรือจุดด่างนั้นร่วงลงมาและกลิ้งอยู่บนพื้นดินที่โชกเลือด

วันนี้คือวันที่อกและหัวใจของพระองค์ซึ่งไม่ด่างพร้อยและบริสุทธิ์เหมือนกับกระจกที่ไร้จุดด่าง ถูกเจาะเป็นรูพรุนโดยกระสุนนับพัน!

วันนี้คือวันที่ “ตะเกียงสวรรค์” ถูกตัดขาดจากร่างกายของตน!

วันนี้คือวันที่เสียงร้องและเสียงเศร้าโศกของหมู่เทวัญเบื้องบนถูกเปล่งขึ้น

วันนี้คือวันที่บรรดาผู้ที่อาศัยอยู่ในอาณาจักรของพระผู้เป็นเจ้าร่ำไห้และครวญคราง ดวงตาปริ่มด้วยน้ำตา และหัวใจของพวกเขาฉีกขาด!